**PETARDE NISU IGRAČKE!**



**SAVJETI PRI KORIŠTENJU PIROTEHNIKE:**

1. UVIJEK PROČITATI I SLIJEDITI UPUTE SA AMBALAŽE,
2. AKTIVIRATI SAMO NA OTVORENOM PROSTORU,
3. IMATI VODU U BLIZINI (u slučaju opekotine ili manjeg izazvanog požara),
4. NIKADA NE EKSPERIMENTIRATI I IZRAĐIVATI VLASTITA PIROTEHNIČKA SREDSTVA ILI NAPRAVE,
5. NIKADA NE ZAPALITI ISTODOBNO VIŠE – UVIJEK SAMO JEDNO PO JEDNO,
6. NIKADA NE PONOVNO AKTIVIRATI PIROTEHNIKU (ako je zatajilo – izgorio je fitilj a pirotehnika se nije aktivirala),
7. NIKADA NE DAVATI MALOJ DJECI,
8. POHRANA - NA HLADNOM I SUHOM MJESTU,
9. NIKADA NE BACATI NA DRUGU OSOBU ILI ŽIVOTINJU,
10. NIKADA NE NOSITI U DŽEPU,
11. NIKADA NE BACATI U METALNE ILI STAKLENE POSUDE (kao npr. konzervu, čašu, bocu i sl.)

**NE ZABORAVITE:**

* pirotehnika može imati tvorničke greške,
* fitilj ponekad prebrzo izgori te su moguće opekline,
* poželjno je imati deblje rukavice (štiti nas od opeklina prilikom paljenja fitilja),
* ako petarda ne eksplodira – NE TREBA PRILAZITI 10 MINUTA,
* od aktivirane pirotehnike ne smiju nastajati rasprsne krhotine koje bi gorjele ili tinjale,
* rakete NE ZABADATI U ZEMLJU – ZABADATI U ŠUPLJI PREDMET koji se ne može prevrnuti,
* rakete i druga pirotehnika koja leti u zrak MORA LETJETI VISOKO da njihovi ostaci ne padaju zapaljeni na zemlju,
* prilikom startanja, rotirajuća pirotehnika odlazi u nepredvidivom smjeru – VODITI RAČUNA DA U BLIZINI NEMA LJUDI I LAKOZAPALJIVIH PREDMETA
* prskalice i fontane u obliku torte mogu izazvati požar

**KOJE SU KOBNE POSLJEDICE?**

*OPEKLINE*

Ako petarda eksplodira u ruci ili u blizini bilo kojeg dijela tijela može doći do opeklina visokog stupnja

*GUBITAK SLUHA*

Detonacija pirotehnike stvara zvuk jačine do 120 decibela. Glasan zvuk ne smeta samo ljudima, nego i životinjama.

U slučaju da petarda eksplodira blizu uha ili u zatvorenom prostoru, može prouzrokovati oštećenje sluha, često i trajno.

*AMPUTACIJE*

Petarde su zapravo kao male bombe i mogu raznijeti prste ako se drže u trenutku eksplozije.

*SLJEPOĆA*

Visoka temperatura, iskre i kemikalije koje nastaju uslijed sagorijevanja pirotehničkih sredstava mogu biti opasne.

Ako petarda eksplodira blizu očiju, može dovesti do oštećenja oka, pa i sljepoće.

*OŠTEČENJE IMOVINE*

Pirotehnička sredstva mogu uzrokovati požar ili slična oštećenja imovine.

**KAKO PRUŽITI PRVU POMOĆ KOD OPEKOTINA?**

*PRIJE ODLASKA LIJEČNIKU TREBA:*

* opekotine hladiti vodom pod tekućim mlazom ili u zdjeli, mokrim ručnikom i slično
* sterilno previti (gazom, čistom ispeglanom maramicom ili kuhinjskom krpom)
* imobilizirati maramom ili priručnim sredstvom
* dati sredstvo protiv bolova (po potrebi)

**NAJBOLJA PREVENTIVA:**

Nekorištenje pirotehnike i drugih eksplozivnih i ubojitih sredstava

Blagdani se mogu proslaviti i drukčije ­ ljepše, ugodnije, prije svega - svečanije

